ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ

ΠΕΡΙΦΕΡΕΙΑΚΗ ΔΙΕΥΘΥΝΣΗ

A/ΘΜΙΑΣ & B/ΘΜΙΑΣ ΕΚΠΑΙΔΕΥΣΗΣ ΚΡΗΤΗΣ

Δ/ ΝΣΗ B/ΘΜΙΑΣ ΕΚΠΑΙΔΕΥΣΗΣ ΗΡΑΚΛΕΙΟΥ

ΚΑΛΛΙΤΕΧΝΙΚΟ ΣΧΟΛΕΙΟ ΗΡΑΚΛΕΙΟΥ

(ΓΥΜΝΑΣΙΟ ΜΕ ΛΥΚΕΙΑΚΕΣ ΤΑΞΕΙΣ) Γούρνες 25/02/2022

Ταχ. Δ/νση: Γούρνες Πεδιάδος Αρ. πρωτ.113

Τ. Κ. 71500 Ηράκλειο

Πληροφορίες :Καλουδιώτη Μαρία

Τηλ: 2810 762610

Fax: 2810 762607

email: mail@gym-kallitech.ira.sch.gr Προς:

Δ/ΝΣΗ ΔΕΥΤ/ΘΜΙΑΣ ΕΚΠ/ΣΗΣ ΗΡΑΚΛΕΙΟΥ

**Θέμα** : **Πρόσκληση εκδήλωσης ενδιαφέροντος για διοργάνωση τριήμερης εκπαιδευτικής επίσκεψης της Β ΄ τάξης Λυκείου Καλλιτεχνικού Σχολείου Ηρακλείου στην Αθήνα από 16 έως και 20 Μαρτίου.**

 Στο πλαίσιο **της υλοποίησης του αναλυτικού προγράμματος στα μαθήματα: *Στοιχεία Σκηνοθεσίας Θεάτρου, Μουσική- Μετρική Αυτοσχεδιασμός, Φωνητική - Τραγούδι,*** η Διευθύντρια και ο Σύλλογος Διδασκόντων του Καλλιτεχνικού Γυμνασίου Ηρακλείου με Λυκειακές Τάξεις ζητούν την εκδήλωση ενδιαφέροντος από τουριστικά γραφεία **που λειτουργούν νόμιμα στην Ελλάδα,** για τη διοργάνωση και την υλοποίηση τριήμερης εκπαιδευτικής επίσκεψης των μαθητών-τριών της Β’ τάξης Λυκείου, σύμφωνα με τις υπ’ αριθμ. 20883/ΓΔ4/12-2-2020 (ΦΕΚ 456/τ. Β/13-2-2020) και Δ1α/ΓΠ.οικ.10343/2022-ΦΕΚ 766/Β/18-2-2022 Υ.Α. του Υ.ΠΑΙ.Θ,

 Συγκεκριμένα: Το Καλλιτεχνικό Σχολείο Ηρακλείου προτίθεται να πραγματοποιήσει 3ήμερη εκπαιδευτική επίσκεψη στην **Αθήνα** από το **βράδυ της Τετάρτης 16/03/2022** (αναχώρηση με πλοίο) έως και το **πρωί** της **Κυριακής 20/03/2022** (επιστροφή στο λιμάνι του Ηρακλείου), με δύο (2) διανυκτερεύσεις στην **Αθήνα** **(Πέμπτη 17/03/2022 και Παρασκευή 18/03/2022),** και δύο (2) διανυκτερεύσεις στο πλοίο (Τετάρτη 16/03/2022 και Σάββατο 19/03/2022)**.**

**Πιθανός αριθμός συμμετεχόντων μαθητών/-τριών: 35 μαθητές/-τριες και 3 συνοδοί καθηγήτριες.**

**Συγκεκριμένα το πρόγραμμα της εκπαιδευτικής επίσκεψης θα περιλαμβάνει :**

 **ΤΕΤΑΡΤΗ 16-03-2022 (βράδυ)**:

Συγκέντρωση στο λιμάνι του Ηρακλείου κι επιβίβαση στο πλοίο.

**ΠΕΜΠΤΗ 17/03/2022** **- 1η ημέρα Εκπαιδευτικής Επίσκεψης:**

Άφιξη στο λιμάνι του Πειραιά – αναχώρηση με το λεωφορείο για το Δημοτικό Θέατρο Πειραιά - γεύμα - άφιξη στο ξενοδοχείο & τακτοποίηση στα δωμάτια - αναχώρηση για επίσκεψη στο Κέντρο Πολιτισμού Ίδρυμα Σταύρος Νιάρχος και παρακολούθηση παράστασης- επιστροφή στο ξενοδοχείο - διανυκτέρευση.

**ΠΑΡΑΣΚΕΥΗ 18/03/2022 - 2η ημέρα Εκπαιδευτικής Επίσκεψης :**

Πρωινό στο ξενοδοχείο - αναχώρηση με το λεωφορείο - ξενάγηση στα εργαστήρια της σχολής Καλών Τεχνών καθώς και στη βιβλιοθήκη της σχολής - επίσκεψη στο Μουσείο Σύγχρονης Τέχνης - γεύμα - ξεκούραση στο ξενοδοχείο & προετοιμασία για βραδινή έξοδο, παράσταση - επιστροφή στο ξενοδοχείο - διανυκτέρευση.

**ΣΑΒΒΑΤΟ 19/03/2022 3η ημέρα Εκπαιδευτικής Επίσκεψης:**

Πρωινό στο ξενοδοχείο - επίσκεψη και ξενάγηση στο μουσείο και τον αρχαιολογικό χώρο της Ακρόπολης - γεύμα - αναχώρηση για το λιμάνι του Πειραιά – Επιβίβαση στο πλοίο.

**ΚΥΡΙΑΚΗ 20/03/2022 (πρωί):** Άφιξη στο λιμάνι του Ηρακλείου. Τέλος εκδρομής.

**Η προσφορά της εκδρομής θα περιλαμβάνει και θα εξασφαλίζει τα παρακάτω:**

* Ακτοπλοϊκά εισιτήρια Ηράκλειο – Πειραιά – Ηράκλειο, με **τετράκλινες** εσωτερικές καμπίνες **ΑΒ** θέσης, για όλους/ες τους/τις μαθητές/τριες και αντίστοιχα με **τρίκλινη** καμπίνα για τις συνοδούς (κατόπιν συνεννόησης). Δεκτές θα γίνουν οι προσφορές απ’ όλες τις ακτοπλοϊκές εταιρείες που εξυπηρετούν τη συγκεκριμένη γραμμή.
* Το λεωφορείο να είναι **στην αποκλειστική διάθεση των μαθητών/-τριών και των συνοδών για όλες τις μετακινήσεις κι επισκέψεις τους.** Το λεωφορείοθα πρέπει να διαθέτει όλες τις προβλεπόμενες από την κείμενη νομοθεσία προδιαγραφές (ελεγμένο από ΚΤΕΟ, πλήρως κλιματιζόμενο με έγγραφα καταλληλότητας οχήματος, επαγγελματική άδεια οδήγησης, ελαστικά σε καλή κατάσταση, κ.λπ.) καθώς και να πληρεί όλες τις προϋποθέσεις ασφάλειας για μετακίνηση μαθητών ( ζώνες ασφαλείας, έμπειροι οδηγοί κ.λ.π). Επισημαίνεται πως θα ζητηθεί από το σχολείο ο έλεγχος του λεωφορείου, πριν την έναρξη της εκδρομής, από τον αρμόδιο φορέα.
* **Διαμονές:** Δύο (2) διανυκτερεύσεις στην Αθήνα σε **ξενοδοχείο σε ασφαλή περιοχή,** κατά προτίμηση κοντά στην Ακρόπολη, **4 αστέρων,** σε δίκλινα-τρίκλινα δωμάτια για τους μαθητές/-τριες και μονόκλινα για τις συνοδούς καθηγήτριες. Σε περίπτωση επιπλέον κρεβατιού, αυτό να γίνει σύμφωνα με τη νομοθεσία του ΕΟΤ.
* Πρωινό (υποχρεωτικό) στο Ξενοδοχείο.
* Ημιδιατροφή προαιρετικά με χωριστή προσφορά, ανά άτομο.
* Την αποδοχή από το πρακτορείο **ποινικής ρήτρας** σε περίπτωση αθέτησης των όρων του συμβολαίου από τη μεριά του - **εγγυητική επιστολή με ποσό που θα καθορίσει το σχολείο**.
* **Επιστροφή όλου του ποσού** στους μαθητές/τριες **σε περίπτωση ματαίωσης της εκδρομής λόγω πανδημίας** ( lock down ), πέρα και πάνω από οποιαδήποτε νομοθέτηση για το ζήτημα.
* Υποχρεωτική **Ασφάλιση Ευθύνης Διοργανωτή** και **ειδική έξτρα ασφάλεια σε περίπτωση κρούσματος Covid 19,** όπως ορίζει η κείμενη νομοθεσία, και πρόσθετη ασφάλιση ιατροφαρμακευτικής και νοσοκομειακής περίθαλψης που να καλύπτει τα έξοδα σε περίπτωση ατυχήματος ή ασθένειας μαθητή ή συνοδού καθηγητή, τα έξοδα μετακίνησης έως και το αεροδρόμιο, καθώς και διαθέσιμα **2 αεροπορικά εισιτήρια** για Ηράκλειο σε περίπτωση ανάγκης.
* Επιστροφή ολόκληρου του χρηματικού ποσού σε μαθητή/-τρια που για λόγους ανωτέρας βίας αναγκαστεί να ματαιώσει τη συμμετοχή του στην εκπαιδευτική επίσκεψη.
* Την αντιμετώπιση της περίπτωσης που δεν θα πραγματοποιηθεί η εκδρομή στις προβλεπόμενες ημερομηνίες λόγω ανωτέρας βίας (απεργία, κακές καιρικές συνθήκες κλπ).
* **Γιατρό** σ’ όλη τη διάρκεια της εκδρομής υποχρεωτικά & κατ’ αποκλειστικότητα για το σχολείο μας.
* Ξεναγό για το Μουσείο και τον αρχαιολογικό χώρο της Ακρόπολης.
* Βεβαιώσειςκρατήσεων ξενοδοχείων και ακτοπλοϊκών εισιτηρίων.
* **Το πρόγραμμα είναι ενδεικτικό** και μπορεί να αλλάξει βάσει των αναγκών και προτεραιοτήτων του σχολείου.
* Για τις παραπάνω υπηρεσίες ζητείται η **τελική συνολική τιμή (με ΦΠΑ)** της εκδρομής, αλλά και η επιβάρυνση ανά μαθητή/-τρια χωριστά. Στην συνολική τιμή και την τιμή ανά μαθητή/-τρια, **δεν θα περιλαμβάνονται τυχόν παροχές του γραφείου σας**, π.χ δωρεάν συμμετοχή μαθητών κλπ. **Εφόσον καταθέσετε κάποιες παροχές, αυτές θα εκτιμηθούν από την επιτροπή και θα αφαιρεθούν από το προτεινόμενο από εσάς συνολικό ποσό.**
* Με την προσφορά θα κατατεθεί από το ταξιδιωτικό γραφείο απαραιτήτως **βεβαίωση** συνδρομής των νόμιμων προϋποθέσεων της παραγράφου 3α του άρθρου 1 της ΚΥΑ 15408/2012 (Β΄2991) δηλαδή: **α) υπεύθυνη δήλωση ότι διαθέτει το ειδικό σήμα λειτουργίας,** το οποίο πρέπει να βρίσκεται σε ισχύ και **β) φωτοαντίγραφο του ειδικού σήματος λειτουργίας** του άρθρου 3 του Ν. 2160/93.

Οι προσφορές θα πρέπει να κατατεθούν σε κλειστούς φακέλους (**με τα απαραίτητα δικαιολογητικά σε πρωτότυπη μορφή και όχι με τηλεομοιοτυπία (ΦΑΞ) ή μέσω ηλεκτρονικού ταχυδρομείου)**, μέχρι τη **Τετάρτη 02/03/2022 και ώρα 12:00** στο γραφείο της Διευθύντριας του Καλλιτεχνικού Γυμνασίου Ηρακλείου με Λυκειακές Τάξεις. Κατόπιν θα αξιολογηθούν από επιτροπή που έχει συγκροτηθεί γι’ αυτό το σκοπό. Η προσφορά που θα επιλεγεί θα αναρτηθεί την **Παρασκευή 04/03/2022.** Η παρούσα θα αναρτηθεί στις ιστοσελίδες της Δ.Δ.Ε Ηρακλείου και του Καλλιτεχνικού Σχολείου Ηρακλείου.

Η ΔΙΕΥΘΥΝΤΡΙΑ

ΚΑΛΟΥΔΙΩΤΗ ΜΑΡΙΑ